VPOM 11
Babel Tyoeuqzvm
1Gvshih nyeisjvng gonh gas nyingh dvja kyingh kat, dang eq dvyhangteh zis dvyhung. 2Nyamoq buisthuq shot pheh tyungh loh lyis Shina mau mas pazoe dvkoeuq nyvng las houmha nyeis. 3Nyamoq gas, Los geh, jyenhchvp kuot las gis shoq tsain phuot goh, ge nyang changh nyang tsain taiq goh. Houmha nyamoq gas luk gungsthaiq jyenhchvp, jyenhchvp tap das tsohnhih tsain yoh. 4Houmha nyamoq gas, Los geh, yang nyeisjvng gonh ma dyos loh das zis yahge yah nyings hoeuh das xiklyis wugungs eq, maukhung thuk dah tyoeuqzvm eq tsain kuot goh, ge.
5Yhensain ka dius jens kuot dah wugungs yahge tyoeuqzvm lyis yoeuh das ge maukhung mhayah gyoh los. 6Housoeh Yhensain ka, Nyamoq gas dius dvnyau kyingh, dvnyingh kyingh nghuot las, heika nyamoq vsaiq kuot xi muh nghuot: nyamoq kuot ya kuot yvlyis yoh kuot loh das. 7Los geh, nyamoq nyang changh taiq dah dang ma seqgyo goh shoq nyamoq nyingh lyis e lhoeu nhunk dyei goh, ge. 8Housoeh Yhensain ka nyamoq lyis hou mhayah nyeisjvng gonh sanh tyo kat las nyamoq wugungs kuot zis no tyamp. 9Yhensain ka nyeisjvng gonh nyingh lyis lhoeu nhunk dyei gvng mas hauh joqyos lyis Babel ge nyhink. Yhensain ka nyamoq lyis hauh joqyos masyah nyeisjvng gonh sanh tyo tyamp.
Shem dah Diusjangh Caiq
(1Ss 1:24-27)
10Heika Shem dah diusjangh caiq nghuot. Shem ka nyah nyenhkyi dvxo zvn, dvjeis lhyi thang lhyi aiq zvn lyis lo Arpashad khoeu los. 11Shem ka Arpashad bos thang lhyi oengxo zvn nyeis shih las nyelo eq yukgis lo eq tsain bos shih.
12Arpashad gas somhci oeng zvn lyis lo Shela khoeu los. 13Arpashad gas Shela bos thang lhyi nyeixo somhci zvn nyeis shih las nyelo eq yukgis lo eq tsain bos shih.
14Shela gas somhci zvn lyis lo Eber khoeu los. 15Shela gas Eber bos thang lhyi nyeixo somh zvn nyeis shih las nyelo eq yukgis lo eq tsain bos shih.
16Eber gas somhci nyei zvn lyis lo Peleg Khoeu los. 17Eber gas Peleg bos thang lhyi nyeixo somhci zvn nyeis shih las nyelo eq yukgis lo eq tsain bos shih.
18Peleg gas somhci zvn lyis lo Reu khoeu los. 19Peleg gas Reu bos thang lhyi aiqxo gau zvn nyeis shih las nyelo eq yukgis lo eq tsain bos shih.
20Reu gas somhci aiq zvn lyis lo Serug khoeu los. 21Reu gas Serug bos thang lhyi aiqxo nyhet zvn nyeis shih las nyelo eq yukgis lo eq tsain bos shih.
22Serug gas somhci zvn lyis lo Nahor khoeu los. 23Serug gas Nahor bos thang lhyi aiqxo zvn nyeis shih las nyelo eq yukgis lo eq tsain bos shih.
24Nahor gas aiqci gau zvn lyis lo Tera khoeu los. 25Nahor gas Tera bos thang lhyi dvxo gau zvn nyeis shih las nyelo eq yukgis lo eq tsain bos shih.
26Tera gas nyhetci zvn jweh lyis lo jens Abram, Nahor, Haran moq khoeu los.
Tera Vnyau vshih
27Heika Tera vkoq diusjangh caiq nghuot. Tera gas Abram, Nahor, Haran moq dah uwus nghuot. Haran gas Lot dah uwus nghuot. 28Haran gas nyah uwus Tera nyeis shih lyis nyang khoeu jang, Khalde mau Ur wus mas shei khoq. 29Abram yahge Nahor eq yhensain nyhiq tsain yoeus. Abram dah yhensain nyhiq nyings gas Sarai nghuot. Nahor dah yhensain nyhiq gas Haran dah lonyi Milkha nghuot. Haran gas Milkha yahge Iskha dah uwus nghuot. 30Sarai gas dius thonh nghuot las lo ma bos.
31Hauh yoq lyis Tera gas nyah lo Abram, nyah nyeilo Haran lo Lot, nyah doeusmuh, Abram dah yhensain nyhiq Sarai moq lyis shwih las Khanan mau mas loh das ge, Khalde dius nyeis dah Ur masyah thuq los. Nyamoq gas Haran mas jweh las houmha nyeis. 32Tera gas nyenhkyi aiqxo oeng zvn lyis Haran mas shei.